በሕገ ወጥ መንገድ የተያዘ ጤፍ በተመጣጣኝ ዋጋ ለሕዝብ ተሸጠ፡፡
ባሕር ዳር፡ ሚያዝያ 08/2012 ዓ.ም (አብመድ) በደቡብ ወሎ ዞን የደሴ ዙሪያ ወረዳ ንግድና ኢንዱስትሪ ገበያ ልማት ጽሕፈት ቤት በሕገ ወጥ መንገድ በነጋዴዎች ሲንቀሳቀስ የነበረ 204 ኩንታል ጤፍ ይዞ እንደነበር አስታውሶ በተመጣጠኝ ዋጋ ለመንግሥት ሠራተኞች መሸጡን አስተወቀ፡፡የደቡብ ወሎ ዞን ከፍተኛ ፍርድ ቤት በ3 ሺህ 100 ብር እንዲሸጥ ባስተላለፈው ውሳኔ መሠረት በሕግ ወጥ መንገድ ሲንቀሳቀስ የነበረው ጤፍ መሸጡን የደሴ ዙሪያ ወረዳ ንግድና ኢንዱስትሪ ገበያ ልማት ጽሕፈት ቤት ኃላፊ ግርማ ከበደ ገልፀዋል፡፡የወረዳው ፖሊስ እና የንግድና ኢንዱስትሪ ገበያ ልማት ጽሕፈት ቤቶች በጋራ በሕግ ወጥ መንገድ ሲንቀሳቀስ የነበረውን 204 ኩንታል ጤፍ በኅብረተሰብ ጥቆማ መሠረት እንደያዙት የወረዳው የመንግሥት ኮሙዩኒኬሽን ጉዳዮች ጽሕፈት ቤት መረጃ ያመለክታል፡፡